open-index/open-wikipedia-markdown huggingface dataset:
Årets stjerneskudd

**Årets stjerneskudd** er en norsk musikkpris som deles ut hvert år under musikkonferansen og -festivalen . Prisen deles ut til den ferske artisten som festivalen har mest tro på. 

Prisen deles ut i samarbeid med Norsk Tipping og ble delt ut første gang i 2018. Vinneren mottar et pengebeløp som ved første utdeling var  kroner, og ble endret til  kroner i 2019. 

## Mottakere
* 2018: Sassy 009
* 2019: Girl in Red
* 2020: Isah
* 2021: Metteson
* 2022: Jonas Benyoub
* 2023: 
* 2024: 
* 2025: 

## Referanser
Nedre Briskebyveg

**Nedre Briskebyveg** er en gate i Briskebyen på Hamar, gata er smal og er enveiskjørt. Gata går fra Stangevegen til Andreas Sæhlies gate. 
## Eksterne lenker
*  Gater og veger i Hamar på lokalhistoriewiki.no
FC Fredericia

**Fodbold Club Fredericia af 1991**, bedre kjent som **FC Fredericia**, er en dansk fotballklubb fra byen Fredericia. Klubben spiller i 1. divisjon, det andre nivået i dansk fotball.

Klubben ble stiftet i januar 1991 som en overbygningsklubb for Fredericia fF og Fredericia KFUM. Dette etter at begge klubbene hadde innsett at for å få ressursene til å gjøre seg gjeldende i dansk fotball måtte de samarbeide. Klubben startet i Danmarksserien på Nivå 5. I 2002 trakk Fredericia fF seg ut av samarbeidet, men FC Fredericia forble en overbygningsklubb for Fredericia KFUM.

FC Fredericias hjemmebane er Monjasa Park, som åpnet i 2006.

## Referanser


## Eksterne lenker
*
Verdens beste venner (NRK)

**Verdens beste venner** er et direktesendt TV-program ledet av Live Nelvik og Einar Tørnquist. Programmet sendes på NRK1 lørdager klokken 19:50. 

TV-Studio er i Nydalen, Oslo. 

I hver episode møtes to kjente vennepar i studio, hvor de må gjennom ulike konkurranser og utfordringer som omhandler vennskapet.

**Verdens beste venner** hadde premiere lørdag 3. september 2022.
Jernbaneskolen (Hamar)

**Jernbaneskolen på Hamar** ble etablert i 1919, etter at Norges Statsbaner året før hadde kjøpt eiendommen Disen (i daværende Vang kommune). Skolen var en filial under Jernbaneskolen i Kristiania, som ble opprettet i 1913. Skolevirksomheten på Hamar ble nedlagt etter skoleåret 1926/27, og virksomheten flyttet til hovedstaden.

Arkivmateriale etter skolen oppbevares ved Statsarkivet i Hamar.
## Eksterne lenker
* Arkivportalen.no
Jonas Bjørnsen

**Otto Jonas Bjørnsen** (1682-1760) var en dansk-norsk offiser. Han ble utnevnt til kommandant på Akerhus i 1744, og generalmajor i 1756.

Bjørnsen hadde i 1729 giftet seg med Anna Maria Gris (d. 1770), datter av rådmann Christen Eskildsen Gris og Kirsten Leuch og enke etter  handelsmann Johan J. Brøgger. Hun døde i kommandantboligen 10 år etter ektemannen.

## Referanser
PNS «Moawin» (A39)

**PNS** «**Moawin**» (A39) er et RAS-skip () i den pakistanske marinen. Skipet sørger for etterforsyninger av drivstoff til andre krigsskip. Skipet leverer også vann og ammunisjon til pakistanske kamp- og hjelpeenheter. PNS «Moawin» er utstyrt med medisinske fasiliteter for å støtte den pakistanske marinen under krig og katastrofe. PNS «Moawin» er per 2022 det største krigsskipet som er blitt bygget i Pakistan.

PNS «Moawin» ble designet av det tyrkiske firmaet STM, og ble bygget og konstruert av Karachi Shipyard i Karachi.

## Referanser


## Eksterne lenker
*
Reinildo Mandava

**Reinildo Isnard Mandava** (født 1994) er en mosambikisk fotballspiller som spiller for den engelske klubben  og Mosambiks herrelandslag i fotball.

## Referanser


## Eksterne lenker
*
Nico Williams

**Nicholas "Nico" Williams Arthuer** (født 2002) er en spansk fotballspiller som spiller for Athletic Bilbao.

Han er født i Spania av ghanesiske foreldre, og er yngre bror av fotballspiller Iñaki Williams.

## Landslaget
Williams debuterte for , den 24. september 2022 mot  i UEFA Nations League.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Sindhere

**Sindhere** er en indoarisk etnisk gruppe som kommer fra Sør-Asia. De snakker det indoarisk språket sindhi, som er relatert til punjabi lenger nord. De levde opprinnelig i regionen Sindh og deler av Balutsjistan, som nå ligger i Pakistan. De har senere spredt seg til flere ulike steder i verden. Etter delingen av Britisk India i 1947 migrerte mange sindhere som var sikher og hinduer til India eller andre land. Idag er de fleste sindhere i Pakistan muslimer, med noen få hinduer og sikher som ble igjen. Sindhere i India er for det meste hinduer, med større minoriteter av sikher, jainer og muslimer.
Nightfall

**Nightfall** kan vise til:

* Nightfall (novelle) en prisvinnende novelle av Isaac Asimov
* Nightfall (skuespill), et skuespill av Douglas Murray
* Nightfall, en karakter i tegneserien *[[Alvefolket]]*
* Nightfall (band), et norsk death/doom metal band, en forløper til The Third and the Mortal
* Nightfall (1987), et album av Candlemass
* Nightfall (2006), et album av William Hut
* Nightfall (2001), en demo av det norske blackened death metal-bandet Allfader
Happisburgh

**Happisburgh** (IFA: /ˈheɪzbʌrə) er en landsby og et verdslig sogn i grevskapet Norfolk i England. Landsbyen befinner seg ved kysten, øst for veien B1159 som går i en nord-sør retning fra Bacton på kysten til Stalham. Det er en kjernebosetning. Den nærmeste større byen er North Walsham 10 km mot vest.

## Referanser
Tove Margrethe Espevold Bjørnå

**Tove Margrethe Espevold Bjørnå** (født 1969) er en norsk grave- og featurejournalist i Stavanger Aftenblad. Hun begynte i Stavanger Aftenblad i 1998, og har vunnet nasjonale og lokale priser. Hun vant Kulturdepartementets menneskerettspris for journalister i 2022 for prosjektet «Politimakt mot barn». Prisen «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene». Bjørnå har også vunnet Schibsted Journalism Awards i 2019 (sammen med Thomas Ergo) for Historien om Siw, mens hun to ganger har vunnet Stavanger Journalistlags pris; i 2018 for *Da Øystein forsvant* og *Politimakt mot barn*  (sammen med Thomas Ergo) i 2022.

## Referanser
Miha Blažič

**Miha Blažič** (født 1992) er en slovensk fotballspiller som spiller for den polske klubben Lech Poznań og for .

Blažič har tidligere spilt for blant andre Koper, Domžale og Ferencváros. Mellom 2018 og 2022 var han med på å vinne fire strake seriemesterskap med ungarske Ferencváros.

## Landslagskarriere
Blažič debuterte for Slovenia U-16 i 2009 og spilte på ulike aldersbestemte landslag frem til Slovenia U-21 i 2013. Han fikk sin a-landslagsdebut for  i vennskapskamp borte mot  den 2. juni 2018 (0–2).

Han ble tatt ut i s EM-tropp til EM i fotball 2024.

## Meritter
;FC Koper
*Pokal Nogometne zveze Slovenije (1): 2014/2015
*Superpokal Slovenije (1): 2015

;NK Domžale
*Pokal Nogometne zveze Slovenije (1): 2016/2017

;Ferencváros
*Nemzeti Bajnokság I (4): 2018/2019, 2019/2020, 2020/2021, 2021/2022
*Magyar Kupa (1): 2021/2022

## Referanser


## Eksterne lenker
*
Cromer Forest Bed

**Cromer Forest Bed** er en geologisk formasjon i Norfolk i England. Den består av sedimenter av elvegrus, elvemunning og flom, som domineres av leire og gjørme så vel som sand langs kysten av North Norfolk. Det er en type lokalitet som var vanlig for Cromer-komplekset i pleistocen for mellom 0.8 og 0.5 millioner år siden. Selve formasjonen er aldersdatert til å være mellom 2 og 0.5 millioner år.

## Referanser
Fotavtrykkene fra Happisburgh

**Fotavtrykkene fra Happisburgh** var 50 fotavtrykk av homininer som ble avdekket i mai 2013. Avtrykkene befant seg i et sedimentlag i den geologiske formasjonen Cromer Forest Bed på en strand i Happisburgh i grevskapet Norfolk i England. Avtrykkene dekket et areal på 12 m². I 2014 ble fotavtrykkene daterte til å være mellom 1.2 millioner og 780&nbsp;000 år gamle.

## Referanser
Datahierarki

Et **datahierarki** er en systematisk organisering av data, ofte i hierarkisk form, som viser sammenhenger mellom mindre og større komponenter. De kan brukes for å finne systematiske relasjoner mellom informasjon. Det er et grunnleggende konsept i datateori og databaseteori, og bidrar til å vise forholdet mellom mindre og større komponenter i en database eller datafil. De brukes til å gi en bedre følelse av forståelse om komponentene i data og hvordan de er relaterte.

Datahierarki er et resultat av riktig oppsett av data uten redundans. Datahierarki er spesielt viktig i databaser med referanseintegritet, normalisering på tredje normalform (3NF) eller med perfekte nøkler. Å unngå redundans fører til slutt til et riktig datahierarki som representerer forholdet mellom data og viser relasjonsstrukturen.

## Komponenter
Komponenter i et datahierarki kan være:

* Et datafelt inneholder en enkelt fakta eller attributten til en enhet. Eksempelvis kan dette være et datofelt med verdien 2004-09-19. Dette kan behandles som et enkelt datofelt (for eksempel fødselsdato) eller tre felt, nemlig år, månd og dag.
* En oppføring (*record*) er en samling av relaterte felter. En ansatt-oppføring kan inneholde et navnefelt, adressefelt, felt for fødselsdato, og så videre.
* En fil er en samling av relaterte oppføringer. Dersom det er 100 ansatte vil hver ansatt ha en oppføring (f. eks. kalt "oppføring med ansatt-opplysninger"), og en samlig av for eksempel 100 slike oppføringer vil utgjøre en fil (f.eks. kalt "fil med ansatt-oppføringer").
* Filene kan integreres i en database, og dette gjøres ved hjelp av et databasehåndteringssystem. Hvis det er andre aspekter av medarbeiderdata som man ønsker å fange (som f.eks. opplæringshistorikk og stillingshistorikk) kan filer for disse også opprettes.

## Se også
* Dataelement
Kanbantavle

En **kanbantavle** er en tavle med inndeling for ulike trinn i en prosess, og brukes for å koordinere arbeid ved å flytte notatlapper mellom de ulike trinnene. En kanbantavle kan brukes for å implementere kanban-metodikker for å organisere arbeid på person- eller organisasjonsnivå. Kanbantavler kan brukes for produksjonsprosesser eller i kunnskapsarbeid, og er henholdsvis kjent fra kanban innen strømlinjeformet produksjon og kanban innen strømlinjeformet programvareutvikling. Kanbantavler brukes også med andre prosjektmetodikker enn kanban.

Tavlen presenterer på en visuell måte hvilke stadier i en prosess ulike arbeidsoppgaver befinner seg i. Kortene representerer de ulike arbeidselementene, og kolonnene representerer trinnene i prosessen. Kortene flyttes fra venstre til høyre for å vise fremgang og for å hjelpe med å koordinere laget som utfører arbeidet. En kanbantavle kan også deles inn horisontalt i rader som representerer ulike typer arbeid eller forskjellige lag som utfører arbeidet.

En enkel tavle kan ha kolonner som for eksempel "venter", "pågår" og "fullført".

## Se også
* Huskeliste
* Scrum
* *[[Getting Things Done]]*
* Prosjektledelse

## Referanser
Hovedminnedatabase

En **hovedminnedatabase** (engelsk: *in-memory database* eller *main memory database system*) er et databasehåndteringssystem som hovedsakelig benytter hovedminne (RAM) for datalagring. Dette står i motsetning til databasehåndteringssystemer som hovedsakelig benytter lagring på sekundærminne. Hovedminnedatabaser er raskere enn diskoptimaliserte databaser fordi disktilgang er tregere enn hovedminnetilgang, samt at de interne optimaliseringsalgoritmene både er enklere og utfører færre CPU-instruksjoner. Tilgang til data i hovedminnet eliminerer søketid når man spør etter data, hvilket gir raskere og mer forutsigbar ytelse enn disk. 

Hovedminnedatabaser brukes ofte der hvor responstid er kritisk. Hovedminnedatabaser ble tatt i bruk i stor skala i midten av 2000-årene, hovedsakelig på grunn av flerkjerne-prosessorer som kunne adressere stort minne og på grunn av at RAM ble billigere.

En potensiell teknisk ulempe med datalagring i hovedminnet er volatiliteten, som gjør at data kan tapes i tilfelle for eksempel strømbrudd. Med introduksjonen av teknologi for ikke-flyktig hovedminne vil denne ulempen forsvinne.

## Referanser
Arthur Fry

**Arthur Fry** (født 1932) er en amerikansk oppfinner og naturviter. Han er kjent for å være medskaper av Post-it Note, en selvklebende notatlapp produsert av 3M. Post-it-produkter blir solgt i mer enn 100 land per 2006.

## Referanser


## Eksterne lenker
*
The Power Station

**The Power Station** var en supergruppe som ble dannet i 1984 av Andy Taylor og John Taylor fra Duran Duran mens bandet hadde ett års pause. Taylor og Taylor hadde med Tony Thompson fra Chic og Robert Palmer. Michael Des Barres overtok som vokalist da Palmer forlot bandet i 1985. Bandet ble likevel oppløst senere samme år, men rakk å opptre på Live Aid med Des Barres på vokal. De originale medlemmene hadde en gjenforening i 1995, men John Taylor trakk seg før det andre albumet ble spilt inn. Thompsons kollega Bernard Edwards fra Chic tok hans plass. Bandet ble oppløst igjen i 1997.

Under den første runden med The Power Station, hadde Simon Le Bon, Nick Rhodes og Roger Taylor fra Duran Duran prosjektet Arcadia.

## Medlemmer
* Robert Palmer – vokal begge album
* Michael Des Barres – vokal på konserter etter *The Power Station*
* Andy Taylor – gitar begge album
* John Taylor – bass på *The Power Station*
* Tony Thompson – trommer begge album
* Bernard Edwards – bass på *Living in Fear*

## Diskografi
* *The Power Station* (Capitol / EMI Records 1985)
* *Living in Fear* (Capitol 1996)

## Referanser


## Eksterne lenker
* 
*
Dokumentasjonsgenerator

En **dokumentasjonsgenerator** er et programmeringsverktøy som genererer programvaredokumentasjon beregnet for programmerere (for eksempel API-dokumentasjon) eller sluttbrukere (sluttbrukerguide), eller begge deler, basert på en mengde av kildekodefiler, og i noen tilfeller binærfiler. Noen generatorer, som for eksempel Javadoc, kan bruke spesielle kommentarer for å kjøre genereringen. Doxygen er et eksempel på en generator som kan bruke alle disse metodene. 

## Typer generering
Dokumentgenerering kan deles i flere typer:

* Batch-generering (generisk teknikk)
* Tekstblokk-korrespondanse (dokumenter opprettet basert på forhåndsdefinerte tekstblokker)
* Skjemaer (skjemaer for nettsteder)
* Dokumentasjon-syntese:
** Dokumentasjon kan utledes fra kode
** Dokumentasjon kan utledes basert på spor fra kjøring
** Dokumentasjon kan utledes fra epostlister

Noen integrerte utviklingsmiljøer gir interaktiv tilgang til dokumentasjon, kode metadata, med mer.

## Se også
* Litterat programmering
* Integrert utviklingsmiljø

## Referanser
Horns gate

**Horns gate** er en gate på Hamar. Den går fra Bekkegata til Kronborgvegen, og krysser Skolegata og Ole Bulls gate.  Hamar Frikirke ligger i Horns gate 12.

Gata har fått navn etter Carl Willoch Ludvig Horn (1841–1913), som var bestyrer ved den kommunale middelskolen og rektor ved Hamar høiere almenskole, samt ordfører i Hamar 1886–1908.

## Referanser
Børstadalleen

Børstadalleen er en gate i bydelen Børstad på Hamar. Den går østover fra Furnesvegen og fram til Børstad gård, som den er oppkalt etter.

## Eksterne lenker
* Børstadalleen på lokalhistoriewiki.no
Hakabekkvegen

**Hakabekkvegen** er en gate på Hamar. Den går fra rundkjøringa med Storhamargata og Aslak Bolts gate til krysset med Ankerskogvegen og Aluvegen, og har fått navn etter Hakabekken, som nå er lagt i rør. Denne bekken var Hamarkaupangens østgrense, og ble den nye byens vestgrense i 1849.
Aslak Bolts gate (Hamar)

**Aslak Bolts gate** er en gate i bydelen Storhamar på Hamar. Den går fra rundkjøringa med Storhamargata og Hakabekkvegen ved Hamar bryggeri til rundkjøringa med Vognvegen og Knut Alvsons gate, og har navnet sitt etter Aslak Bolt, erkebiskop av Nidaros 1428-1450.

## Eksterne lenker
* [Aslak Bolts gate på lokalhistoriewiki.no](https://lokalhistoriewiki.no/wiki/Aslak_Bolts_gate_(Hamar))
Viktor Gyökeres

**Viktor Einar Gyökeres** (født 1998) er en svensk fotballspiller som spiller for den engelske klubben  og for .

Gyökeres har tidligere spilt for blant andre , FC St. Pauli, Brighton & Hove Albion, Sporting CP og Swansea City.

## Landslagskarriere
Gyökeres debuterte for Sverige U-19 i 2015 og spilte på ulike aldersbestemte landslag frem til Sverige U-21 i 2020. Han var med i Sveriges tropp under U19-EM i fotball for menn 2017, hvor han endte opp med å bli delt toppskårer i turneringen sammen med Englands Ben Brereton og Ryan Sessegnon, samt nederlandske Joël Piroe. Gyökeres fikk sin a-landslagsdebut for  i en vennskapskamp hjemme mot  den 8. januar 2019 (0–1). Hans første landslagsmål kom i en vennskapskamp mot  den 11. januar 2019 (2–2).

## Meritter
;IF Brommapojkarna
*Superettan (1): 2017

;Individuelt
* Delt toppskårer i U19-EM i fotball for menn 2017 med tre mål.

## Referanser


## Eksterne lenker
*
Aston Villa WFC

**Aston Villa Women Football Club** er kvinnelaget til den engelske klubben Aston Villa FC. De spiller i den øverste divisjonen i England, FA Women’s Super League. 

Klubben ble stiftet i 1973 som *Solihull FC.* Da Aston Villa ønsket å starte et kvinnelag i 1989, ønsket Solihull og hjelpe og byttet navn til *Villa Aztecs*. Først i 1996 ble klubben offisielt kvinnelaget til Aston Villa, og fikk navnet *Aston Villa Ladies FC*. I juli 2019 byttet klubben navn til *Aston Villa Women FC*. 

## Spillerstall
*oppdatert 17. september 2024*

 

 

### Utlånte spillere

## Referanser
Arcadia (band)

**Arcadia** var en supergruppe som ble dannet i 1984 av Simon Le Bon, Nick Rhodes og Roger Taylor fra Duran Duran mens bandet hadde ett års pause. De ga bare ut ett album, *So Red the Rose*, som kom i 1985. Singelen «Election Day» kom på topp 10 både i USA og Storbritannia. I Norge var singelen fire uker blant topp 40, med 7. som høyeste plassering. Dessuten ble singlene «The Flame», «Goodbye Is Forever» og «The Promise» hentet fra albumet. Året etter albumet, ga Arcadia ut singelen «Say the Word», som de hadde bidratt med til soundtracket for filmen *Playing for Keeps*.

I den samme perioden hadde Andy Taylor og John Taylor fra Duran Duran prosjektet The Power Station sammen med Tony Thompson (Chic) og Robert Palmer.

## ''So Red the Rose''
### Spor
Alle sangene er skrevet av Le Bon, Rhodes og Taylor, unntatt der annet er angitt.
# «Election Day» - 5:29
# «Keep Me in the Dark» - 4:31
# «Goodbye Is Forever» - 3:49
# «The Flame» - 4:23
# «Missing» - 3:40 (Le Bon, Rhodes)
# «Rose Arcana» - 0:51 (Le Bon, Rhodes)
# «The Promise» - 7:30
# «El Diablo» - 6:05
# «Lady Ice» - 7:32 (Le Bon, Rhodes)

### Medvirkende
* Simon Le Bon - vokal
* Nick Rhodes - keyboards
* Roger Taylor - trommer

En rekke gjesteartister var med på albumet: Masami Tsuchiya (gitar), Mark Egan (bass), David Van Tieghem (perkusjon), samt popstjernene Grace Jones, David Gilmour, Carlos Alomar, Sting, Andy Mackay og Herbie Hancock.

## Referanser


## Eksterne lenker
*
VM i landeveissykling 2022 – Mennenes fellesstart

**[[VM i landeveissykling 2022]] – Mennenes fellesstart** ble arrangert 25. september 2022 fra Helensburgh til Wollongong i Australia.

Remco Evenepoel ble verdensmester.

## Resultater

### Øvrige norske deltakere

* Sven Erik Bystrøm (37)
* Anders Skaarseth (41)
* Tobias Foss (84)
* Andreas Leknessund (94)

## Referanser


## Eksterne lenker
* 
*
MilDef Group

**MilDef Group AB**, etablert i 1997, er et internasjonalt teknologiselskap. I Norge er MilDef en leverandør til Forsvaret som bidrar til å digitalisere landstyrkene på det taktiske og stridstekniske nivået. Det omfatter soldater, kjøretøy, pansrede kjøretøy og kommandoplasser. Selskapet spesialiserer seg på utvikling av maskinvare, programvare og tilhørende tjenester, primært til sikkerhets- og forsvarssektoren. Selskapet har hovedkvarter i Helsingborg og er børsnotert i Sverige.

## Historie

* 1997 – MilDef opprettes.
* 2016 – MilDef kjøper Bedriftssystemer AS som blir til MilDef Norge AS.
* 2016 – MilDef kjøper produktserien til American Reliance (AMREL).
* 2021 – MilDef kjøper Sysint AS.
* 2021 – MilDef kjøper Defcon Solutions AB.
* 2021 – MilDef Group noteres på Nasdaq Stockholm.
* 2022 – MilDef kjøper Handheld Group.
* 2024 – MilDef kjøper Rroda Computer GmbH

## Produkter
### Maskinvare
* 19"/2- serien, som omfatter blant annet datamaskiner, kvm-svitsjer, nettverksvitsjer, rutere, strømforsyninger.
* Bærbare datamaskiner, nettbrett og håndholdte enheter.
* Skjermer med touch-input og ulike former for knappefunksjonalitet.
* Spesialelektronikk med blant annet håndkontrollere, monteringsrammer, datamaskiner i ulik størrelse, fiberforlengelse, batteri-strømforsyningsløsninger og dockingstasjoner.

### Programvare
MilDef OneCIS tilbyr taktisk it-kapabilitet gjennom automatisering og konfigurasjon.
* Kommunikasjonstjenester som IP-ruting, svitsjing og brannmur.
* Infrastrukturtjenester
* Kjernetjenester som epost, databaser, dokumentdeling og webtjenester.
* *Infrastructure as a Service* (IaaS).
* Frittstående deployeringsløsning for lokale tjenester.
* Management-verktøy.

### Tjenester
* Prosjekt-, program- og porteføljestyring.
* Systemutvikling og design.
* ILS-styring og teknisk hjelp.
* Systemsikkerhet.
* Teknisk dokumentasjon.
* Integrasjon, installasjon og vedlikehold.
* Opplæring.

## Referanser


## Eksterne lenker
*
Norgesmesterskapet i bueskyting 2022

**Norgesmesterskapet i bueskyting 2022** bestod av flere arrangementer.
NM innendørs ble arrangert i Skedsmohallen på Lillestrøm 1.–3. april. Arrangør var Lillestrøm & Omegn Bueskyttere.
NM i skiveskyting ble arrangert i Bugårdsparken i Sandefjord 5.–7. august. Arrangør var Sandefjord Bueskyttere.
NM i feltskyting ble arrangert på Eidsvoll 17.–18. september. Arrangør var Eidsvoll Bueskyttere.
NM i 3D ble arrangert i Odnes, Søndre Land 24.–25. september. Arrangør var Land Bueskytterklubb.

Kongepokalene ble vunnet av Amalie Storelv, Asle Morten Odden og Bjørn Iver Olufsen.

## Medaljevinnere, kvinner

## Medaljevinnere, menn

## Kilder
* NM innendørs 2022
* NM skive 2022
* NM felt 2022
* NM 3D 2022
Liste over Barbados’ statsoverhoder

**Liste over Barbados' statsoverhoder** omfatter statsoverhoder fra Barbados fikk sin uavhengighet i 1966 og fram til i dag. Mellom 1966 og 2021 var den britiske monarken statsoverhode i landet, med en generalguvernør som sin representant i landet. I 2021 fikk Barbados en ny konstitusjon som innebar at landet gikk fra å være monarki til å bli republikk.

## Monarker

## Generalguvernører

## Presidenter

## Referanser
Katie Stengel

**Katherine Nicole Stengel** (født 1992) er en amerikansk fotballspiller.

Hun har tidligere spilt for Los Angeles Blues, Washington Spirit, Boston Breakers, Utah Royals, Houston Dash og NJ/NY Gotham FC i USA, Western Sydney Wanderers, Newcastle Jets og Canberra United i Australia, Bayern München i Tyskland, Vålerenga i Norge, og Liverpool FC i England.

Hun ble Norgesmester med Vålerenga i 2021.

## Referanser


## Eksterne lenker

*
Boe (andre betydninger)

**Boe** er et et distrikt og en valgkrets i landet Nauru, men Boe, eller BOE, har flere betydninger:

* Boe er et distrikt og en valgkrets i landet Nauru

## Kjente personer med etternavnet Boe
Som etternavn er Boe av dansk opprinnelse og per 2022 er det 335 personer med etternavnet i Danmark. I Norge er det kun 36 personer som heter Boe til etternavn. 

* Nils Andreas Boe (1913&ndash;1992), guvernør i Sør Dakota, USA 1965-1969
* Liv Hilde Boe (f. 1938), norsk etnolog og museumsdirektør
* Erik Boe (f. 1943), norsk jurist og professor emeritus
* Carsten Boe (f. 1970), norsk jazzmusiker, gitarspiller og låtskriver
* Mathias Boe (f. 1980), dansk badmintonspiller
* Alisha Boe (f. Alisha Ilhaan Bø, 1997), norsk skuespiller

## Kjente personer med Boe som mellomnavn
* Mikkel Boe Følsgaard (f. 1984), dansk skuespiller
* Christian Boe Helland (f. 1991), norsk friidrettsutøver (høydehopp)

## BOE
* Boletín Oficial del Estado (BOE), en spansk statlig publikasjon for kunngjøring av lover, forskrifter, andre vedtak og kunngjøringer

## Referanser




## Se også
* Boé, en fransk kommune i departementet Lot-et-Garonne
* Bø
Edinburgh University Press

**Edinburgh University Press** er et britisk universitetsforlag. Det er forbundet med Edinburgh University. Det ble grunnlagt i 1940-årene.

## Referanser


## Eksterne lenker
*
Louisiana (1919)

***Louisiana*** er en amerikansk stumfilm fra 1919, regissert av Robert G. Vignola.

## Handling
Louisiana er en fattig jente som bor i fjellene i Nord-Carolina, selv om hun er oppkalt etter morens hjem-stat. Hun blir sendt av faren sin for å arbeide ved et hotell. Der forelsker hun seg snart i en velstående ung mann, til stor ergrelse for den irriterte unge mannen som ønsker at Louisiana skal gi opp sine nye kultiverte væremåter, og komme tilbake til hjem-stedet i åsene sammen med ham.

## Skuespillere
* Vivian Martin som Louisiana Rogers
* Robert Ellis som Laurence Ferol
* Noah Beery som Lem Rogers
* Arthur Allardt som Cass Floyd
* Lillian West som Olivia Ferol
* Lillian Leighton som Tante Cassandry

## Referanser


## Eksterne lenker
*
Love (1919)

***Love*** er en amerikansk stumfilm fra 1919, regissert av Roscoe Arbuckle.

## Handling
En ung gårdsarbeider må redde kjæresten sin fra å bli giftet bort til noen hun egentlig ikke elsker.

## Skuespillere
* Roscoe Arbuckle som Fatty
* Monty Banks som en gårdsarbeider
* Frank Hayes som Frank - faren til Winnie
* Kate Price som Kitty - en kokk
* Al St. John som Al Clove - Fattys konkurrent
* Winifred Westover som Winnie

## Referanser


## Eksterne lenker
*
The Love Burglar

***The Love Burglar*** er en amerikansk stumfilm fra 1919, regissert av James Cruze.

## Handling
En ung mann infiltrerer den kriminelle underverdenen ved å late som han er en dømt innbruddstyv. Samtidig som han går undercover, møter han en ung kvinne som egentlig ikke er kriminell i det hele tatt. Men hun har lignende grunner til å forkle seg som den unge mannen.

## Skuespillere
* Wallace Reid som David Strong
* Anna Q. Nilsson som Joan Gray
* Raymond Hatton som Parson Smith
* Wallace Beery som Coast-to-Coast Taylor
* Wilton Taylor som Bull Miller
* Edmund Burns som Arthur Strong
* Alice Terry som Elsie Strong
* Richard Wayne som Rosswell
* Henry Woodward som Dave Dorgan
* Loyola O'Connor som Mrs. Eleanor Strong

## Referanser


## Eksterne lenker
*
Barranco León

**Barranco León** er et arkeologisk funnsted i kommunen Orce i provinsen Granada i Spania. Funnstedet har en aldershorisont på mellom 1,2 og 1,4 millioner år. En 1,4 millioner år gammel melketann av en 10 år gammel gutt eller jente («Niño de Orce») er blitt funnet på stedet.

## Referanser
University of Exeter Press

**University of Exeter Press** er et britisk universitetsforlag. Det er forbundet med University of Exeter.

## Referanser


## Eksterne lenker
*
The Love Cheat

***The Love Cheat*** er en amerikansk stumfilm fra 1919, regissert av George Archainbaud.

## Handling
Henry, en artis bosatt i Greenwich Village, oppdager ved et uhell en invitasjon til Louise Gordons fest. Han velger å reise til festen, forelsker seg i den attraktive og velstående kvinnen. Men han bestemmer seg snart for å reise sin vei, når han innser at hans økonomiske situasjon ikke holder samme standard som henne. En gammel venn kjenner ham igjen, og oppfordrer Henry til å lyve om at han er en suksessfull forretningsmann. 

Henry og Louise begynner snart et forhold og forlover seg kort tid senere, men Henrys dårlige samvittighet innhenter ham. Så han sender Louise et brev, hvor han tilstår sitt bedrag. Senere møtes de igjen, og Henry innrømmer sin kjærlighet til Louise - som var sterkt imponert over hans ærlighet. Hun avbryter derfor forlovelsen hennes med en annen mann, for å gifte seg med Henry.

## Skuespillere
* June Caprice som Louise Gordon
* Creighton Hale som Henry Calvin
* Edwards Davis som J. Stewart Gordon
* Alfred Hickman som Herbert Rand
* Charles Coleman som William West
* Jessica Brown som en danserinne

## Referanser


## Eksterne lenker
*
The Love Hunger

***The Love Hunger*** er en amerikansk stumfilm fra 1919, regissert av William P.S. Earle.

## Skuespillere
* Lillian Walker som Fran
* Lee Shumway som Abbott Ashton
* Herbert Prior som Hamilton Gregory
* Allene Hale som Grace Noir
* Lydia Knott som Mrs. Gregory
* Andrew Arbuckle som Bob Clinton
* Billy Bletcher som Jakey
* Stanley Orr som Simon
* Cora Drew som Mrs. Jefferson 

## Referanser


## Eksterne lenker
*
Love in a Hurry

***Love in a Hurry*** er en amerikansk stumfilm fra 1919, regissert av Dell Henderson.

## Handling
Under navnet Charles Conant forsøker sønnen til en amerikansk gruve-eier å komme seg inn i England i 1916. Men kapteinen på skipet han reiser med blir mistenksom mot Charles, og planlegger å ta ham med seg tilbake til USA. Charles kommer seg imidlertid unna, og besøker en slektning i England - Lady Dartridge - og forelsker seg i datteren hennes Lady Joan Templar.

Men over-konstabel George Templarer er allerede forelsket i Lady Joan. George ønsker å arrestere Charles som en potensiell spion. Tidligere solgte Charles ved en feiltakelse titan fra farens gruve, til det som viste seg å være en tysk agent. Nå forsøker Charles å få tilbake dette titanet, før dette stoffet havner i Tyskland. Charles lover å gifte seg med Lady Joan, før han melder seg til Lafayette Escadrille i Frankrike.

## Skuespillere
* Carlyle Blackwell som Charles Conant
* Evelyn Greeley som Joan Templar
* Isabel O'Madigan som Dartridge
* George MacQuarrie som George Templar
* William Bechtel som John Murr

## Referanser


## Eksterne lenker
*
Love Insurance

***Love Insurance*** er en amerikansk stumfilm fra 1919, regissert av Donald Crisp.

## Skuespillere
* Bryant Washburn som Dick Minot
* Lois Wilson som Cynthia Meyrick
* Theodore Roberts som Spencer Meyrick
* Frances Raymond som Mary Meyrick
* Frank Elliott som Allan Harrowby
* Edwin Stevens som Martin Wall
* Clarence Geldert som George Harrowby
* A. Edward Sutherland som Jack Paddock
* P. Dempsey Tabler som Hunt
* Fred E. Wright som O'Malley
* Edward Alexander som Jarvis
* Wilton Taylor som Stacy
* Fred Huntley som Jenkins
* Willard Louis som Trimmer
* Ethel Fleming som Gabrielle
* John Cossar som Thacker
* Ernest Pasque som Gonzales

## Referanser


## Eksterne lenker
*
Aryl

I organisk kjemi er en **aryl** en hvilken som helst funksjonell gruppe eller substituent avledet fra en aromatisk ring, vanligvis et aromatisk hydrokarbon, slik som fenyl og naftyl. "Aryl" brukes av hensyn til forkortelse eller generalisering, og "Ar" brukes som en plassholder for arylgruppen i kjemiske strukturdiagrammer, analogt med "R" brukt for enhver organisk substituent. "Ar" må ikke forveksles med atomsymbolet for argon.

En enkel arylgruppe er fenyl (C6H5), en gruppe avledet fra benzen. Eksempler på andre arylgrupper består av:

* Tolylgruppen (CH3C6H4) som er avledet fra toluen (metylbenzen)
* Xylylgruppen ([CH3]2C6H3), som er avledet fra xylen (dimetylbenzen)
* Naftylgruppen (C10H8), som er avledet fra naftalen

*Arylering* er prosessen der en arylgruppe er festet til en substituent. Det oppnås vanligvis ved krysskoblingsreaksjoner.

## Nomenklatur

Den mest grunnleggende arylgruppen er fenyl, som består av en benzenring med ett hydrogenatom substituert for en substituent, og har molekylformelen C6H5−. Merk at en fenylgruppe ikke er det samme som en benzylgruppe, sistnevnte består av en fenylgruppe festet til en metylgruppe og en molekylformel av C6H5CH2−.

For å navngi forbindelser som inneholder fenylgrupper, kan fenylgruppen tas for å være det overordnede hydrokarbonet og representeres med suffikset "– benzen". Alternativt kan fenylgruppen behandles som substituenten, og beskrives i navnet som "fenyl". Dette gjøres vanligvis når gruppen festet til fenylgruppen består av seks eller flere karbonatomer.

Som et eksempel, vurder en hydroksylgruppe koblet til en fenylgruppe. I dette tilfellet, hvis fenylgruppen ble antatt å være det opprinnelige hydrokarbonet, ville forbindelsen bli kalt hydroksybenzen. Alternativt, og mer vanlig, kan hydroksylgruppen tas som hovedgruppen og fenylgruppen behandles som substituenten, noe som resulterer i det mer kjente navnet fenol.

## Referanser
Pyractonema

***Pyractonema*** er  en slekt av lysbiller. 

## Utseende
Middelsstore, avlange, noe brede og flate lysbiller. Hos hannene er hodet gjerne dekket av pronotum sett ovenfra. Antennene er sagtakkede.

## Levevis
Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker.  

## Utbredelse
Gruppen er utbredt i den Nye verden, fra Florida og Texas og sørover.

## Systematisk inndeling

* Orden **[[biller]]** (Coleoptera)
** Underorden ** [[Polyphaga]]**
*** Overfamilie ** [[Cantharoidea]]**
**** Familien **[[lysbiller]]** (Lampyridae Fleming, 1821)
***** underfamilie **[[Lysbiller (Lampyrinae)|lysbiller]]** (Lampyrinae) Latreille, 1817
****** stamme **[[Cratomorphini]]** Green, 1948
******* slekten ***Pyractonema*** Melsheimer, 1846 - 15 arter, neotropisk
### Liste over artene

* *[[Pyractonema albomarginata]]* Solier, 1849
* *[[Pyractonema angustata]]* McDermott, 1960
* *[[Pyractonema aschnakiranae]]* Makhan & Saeizad, 2014
* *[[Pyractonema bifenestrata]]* (Fairmaire & Germain, 1862)
* *[[Pyractonema brevipennis]]* Solier, 1849
* *[[Pyractonema depressicornis]]* Gemminger & Harold, 1870
* *[[Pyractonema elinesoekhandane]]* Makhan, 2013
* *[[Pyractonema haemorrhoa]]* (Fairmaire & Germain, 1862)
* *[[Pyractonema latior]]* McDermott, 1960
* *[[Pyractonema minor]]* McDermott, 1960
* *[[Pyractonema nigripennis]]* Solier, 1849
* *[[Pyractonema obscura]]* (Olivier, 1790)
* *[[Pyractonema rhododera]]* Solier, 1849
* *[[Pyractonema subulipennis]]* (Fairmaire & Germain, 1862)
* *[[Pyractonema vicina]]* Solier, 1849

## Referanser


## Litteratur

## Eksterne lenker
*
Hans Christian Udnæs

**Hans-Christian Udnæs** (født 1963) er en norsk langrennsløper. Han er utdannet hydrolog og bor på Lillehammer. Udnæs representerte Kjelsås Idrettslag, etter at han som junior først hadde gått for Idrettslaget Koll.

Udnæs ble norgesmester på 50 km langrenn under NM i 1987. NM-rennet i Steinkjer foregikk under vanskelige forhold, og Udnæs vant med halvannet minutts margin. Han tok også to NM-bronser i stafett, i 1985 og 1988.

Han tok et stafettsølv under Junior-VM på ski 1983 sammen med Terje Langli og Vegard Ulvang.

I Holmenkollrenna oppnådde Udnæs si beste plassering i 1985, med en 14. plass på 50-kilometeren. Han var klart best på de lange distansene. I sin siste sesong på topplan, 1991, ble han beste nordmann i Vasaloppet med ein 6. plass. Her fikk han også 8. plass i 1992 og 9. plass i 1993. I 1993 fikk han en femteplass i Birkebeinerrennet.
## Referanser
Lucio (bille)

***Lucio***' er  en slekt av lysbiller. 

## Utseende
Middelsstore, avlange, noe flate lysbiller, farget i ulike kombinasjoner av rødlig og svart. Hos hannene er hodet gjerne dekket av pronotum sett ovenfra. Antennene er fjærformede.

## Levevis
Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker.  
I denne gruppen sender ikke alle artene ut lys som voksne.

## Utbredelse
Gruppen er utbredt i den neotropiske økosonen.

## Systematisk inndeling

* Orden **[[biller]]** (Coleoptera)
** Underorden ** [[Polyphaga]]**
*** Overfamilie ** [[Cantharoidea]]**
**** Familien **[[lysbiller]]** (Lampyridae Fleming, 1821)
***** underfamilie **[[Lysbiller (Lampyrinae)|lysbiller]]** (Lampyrinae) Latreille, 1817
****** stamme **[[Lamprocerini]]** E. Olivier, 1907
******* slekten ***Lucio*** Laporte de Castelnau, 1833 - 16 arter
******** *[[Lucio abdominalis]]* Laporte, 1833
******** *[[Lucio blattinum]]* (Perty, 1830)
******** *[[Lucio brunneum]]* (E.Olivier, 1883)
******** *[[Lucio castelnaui]]* Kirsch, 1865
******** *[[Lucio dimidiatum]]* E. Olivier, 1885
******** *[[Lucio discolor]]* E.Olivier, 1899
******** *[[Lucio diversum]]* E. Olivier, 1912
******** *[[Lucio guttiferum]]* E.Olivier, 1895
******** *[[Lucio heterobasis]]* E.Olivier, 1911
******** *[[Lucio maerens]]* E.Olivier, 1912
******** *[[Lucio melanurum]]* E.Olivier, 1885
******** *[[Lucio oblectatum]]* E. Olivier, 1911
******** *[[Lucio obscurum]]* E. Olivier, 1885
******** *[[Lucio pictum]]* Gorham, 1880
******** *[[Lucio rufiventre]]* E.Olivier, 1885
******** *[[Lucio splendens]]* E.Olivier, 1885

## Referanser


## Litteratur

## Eksterne lenker
*
Lamprohiza

***Lamprohiza*** er  en slekt av lysbiller. 

## Utseende
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er fjærformede.

## Levevis
Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker.  
I denne gruppen sender ikke alle artene ut lys som voksne.

## Utbredelse
Slekten er utbredt i Palearktis, de fleste artene i de sørlige delene av Europa.

## Systematisk inndeling

* Orden **[[biller]]** (Coleoptera)
** Underorden ** [[Polyphaga]]**
*** Overfamilie ** [[Cantharoidea]]**
**** Familien **[[lysbiller]]** (Lampyridae Fleming, 1821)
***** underfamilie **[[Lysbiller (Lampyrinae)|lysbiller]]** (Lampyrinae) Latreille, 1817
****** stamme **[[Lamprohizini]]** Kazantsev, 2010
******* slekten ***Lamprohiza*** Motschulsky, 1852 - 9 arter, mest i Europa
******** *[[Lamprohiza bianchii]]* Fanti, 2020
******** *[[Lamprohiza boieldieui]]* Jacquelin du Val, 1859
******** *[[Lamprohiza delarouzei]]* Jacquelin du Val, 1859
******** *[[Lamprohiza foliacea]]* Baudi, 1871
******** *[[Lamprohiza germari]]* (Küster, 1844)
******** *[[Lamprohiza morio]]* Baudi, 1875
******** *[[Lamprohiza mulsantii]]* (Kiesenwetter, 1850)
******** *[[Lamprohiza paulinoi]]* Olivier, 1884
******** *[[Lamprohiza splendidula]]* (Linnaeus, 1767)

## Referanser


## Litteratur

## Eksterne lenker
* Uk Beetles - *Lamprohiza splendidula* https://www.ukbeetles.co.uk/lamprohiza-splendidula 
*
Lampyroidea

***Lampyroidea*** er  en slekt av biller. Disse insektene har fått sitt navn ettersom de er istand til å frambringe lys.

## Utseende
Hos de fleste arter mangler hunnindividene vinger, de har bare noen svært korte utvekster som ikke rekker lengre enn til det første bakkroppsegmentet.  Derfor er det ikke så rart at en av artene ble kalt for *sankthansorm*. Hos mange, blant annet den norske arten, er hunnene larvelignende, såkalte larviforme hunner. Hannene ser ut som mer normale biller, med bløte dekkvinger. De er vanligvis avlange på kroppsform, antennene

Hodet er nedoverbøyd og skjult fra oversiden av det store brystskjoldet (pronotum), som er forlenget framover og dekker hodet. Antenner er korte og trådformede og har elleve ledd og er festet tett sammen, mellom fasettøynene.

## Levevis
Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker.  De finnes i lavlandet, men kan også finnes oppover i fjellet, men ikke over skog-grensen. Larvene til sankthansormen, som lever i Norge, spiser skallbærende snegler, som de dreper med et giftig bitt. De sprøyter så inn fordøyelsesenzymer som langsomt løser opp sneglen, og slurper i seg innholdet. De kan leve ganske lenge på en snegle.

De spesielle lysproduserende organene er plassert på bakkroppen.  Larvene lyser nok som en advarsel til rovdyr om at de kan inneholde giftige kjemikalier.  Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.

Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.

## Utbredelse
Slekten er utbredt i Lilleasia og Midtøsten.

## Systematisk inndeling

* Orden **[[biller]]** (Coleoptera)
** Underorden ** [[Polyphaga]]**
*** Overfamilie ** [[Cantharoidea]]**
**** Familien **[[lysbiller]]** (Lampyridae Fleming, 1821)
***** underfamilie **[[Luciolinae]]** Lacordaire, 1857
****** stamme **[[Luciolini]]** Lacordaire, 1857
******* slekten ***Lampyroidea*** Costa, 1875 
******** *[[Lampyroidea achaiaca]]* Geisthardt, 1999
******** *[[Lampyroidea antennalis]]* Geisthardt, 1988
******** *[[Lampyroidea dispar]]* (Fairmaire, 1857)
******** *[[Lampyroidea graeca]]* (Laporte, 1833)
******** *[[Lampyroidea lucifer]]* (Reiche & de Saulcy, 1857)
******** *[[Lampyroidea maculata]]* Geisthardt & Day, 2004
******** *[[Lampyroidea maculicollis]]* (Mulsant & Wachanru, 1852)
******** *[[Lampyroidea nigrescens]]* E.Olivier, 1884
******** *[[Lampyroidea persica]]* E.Olivier, 1907
******** *[[Lampyroidea quadrinotata]]* Wittmer, 1935
******** *[[Lampyroidea schneideri]]* Geisthardt, 1999
******** *[[Lampyroidea tenenbaumi]]* Pic, 1928

## Referanser


## Litteratur

## Eksterne lenker
*
Metacantharis

***Metacantharis*** er en slekt av biller i delgruppen (underfamilien) «storbløtvinger» i familiegruppen bløtvinger. 

## Utseende
Middelsstore, avlange bløtvinger, gjerne med mørke dekkvinger. Pronotum er gjerne gulaktig med svart midtflekk.

## Levevis

## Utbredelse
*Metacantharis* er utbredt i Europa. I Norge er *Metacantharis clypeata* nylig funnet i Vestfold .

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** Slekten ***Metacantharis*** Bourgeois, 1886  
******* *[[Metacantharis araxicola]]*  (Reitter, 1891) 
******* *[[Metacantharis balcanograeca]]*  Wittmer, 1969 
******* *[[Metacantharis clypeata]]*  (Illiger, 1798) 
******* *[[Metacantharis discoidea]]*  (Ahrens, 1812) 
******* *[[Metacantharis keiseri]]*  Wittmer, 1969 
******* *[[Metacantharis peloponessica]]*  Wittmer, 1974 
******* *[[Metacantharis picciolii]]*  (Ragusa, 1870) 
******* *[[Metacantharis rosinae]]*  (Pic, 1902) 
******* *[[Metacantharis taurigrada]]*  Bourgeois, 1900 
******* *[[Metacantharis turcica]]*  (Marseul, 1864) 
******* *[[Metacantharis walteri]]*  Švihla, 1999

## Referanser


## Litteratur

## Eksterne lenker
* 
* Norsk Entomologisk forening
Lobetus

***Lobetus*** er en slekt av biller blant bløtvingene.

## Utseende
Biller med bløte, eller lite kitiniserte dekkvinger. De har velutviklede flygevinger under de bløte dekkvingene. som er forkortede og bare dekker roten av flygevingene. Hodet er ganske stort, fremstrakt, med små, runde, utstående fasettøyne. Antennene er 11-leddete, ganske lange og trådformede. Disse artene er gjerne middelsstore og farget i kombinasjoner av svart og gult eller rødt.

## Utbredelse
Slekten er utbredt i Mellom- og Sør-Amerika.

## Systematisk inndeling

* orden **biller** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien **[[bløtvinger]]** (Cantharidae)
***** underfamilie **[[Chauliognathinae]]** LeConte, 1861
****** stamme Chauliognathini LeConte, 1861
******* slekten ***Lobetus*** Kiesenwetter, 1852
******** *[[Lobetus dalensi]]* Constantin, 2016
******** *[[Lobetus lemoulti]]* Pic, 1913
******** *[[Lobetus torticollis]]* Kiesenwetter, 1852

## Referanser


## Eksterne lenker
* 
* Elateriformia (Coleoptera) &ndash; Delta key
Jordet skole

**Jordet skole** kan vise til:

* Jordet skole (Larvik), barneskole i Larvik kommune
* Jordet skole (Trysil), barneskole i Trysil kommune
Mantimalthinus

***Mantimalthinus*** er en utdødd slekt av biller i delgruppen (underfamilien) «småbløtvinger» i familiegruppen bløtvinger.

## Utseende
Små, avlange, mørkfargede bløtvinger. I motsetning til hos den nålevende slekten *[[Malthinus]]* var ikke dekkvingene forkortede.

## Utbredelse i tid og rom
Slekten er beskrevet fra baltisk rav fra Eocen-tiden.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie **[[Småbløtvinger]]** (Malthininae) 
****** Slekten †***Mantimalthinus*** Fanti & Castiglione, 2017 
******* †*[[Mantimalthinus balticus]]* Fanti & Castiglione, 2017
******* †*[[Mantimalthinus bartholini]]* Fanti & Damgaard, 2019

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 46-47. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Malthinus'' - Fauna Europaea - engelskspråklig
* Norsk entomologisk forening
Entitetsintegritet

Innen datakvalitet og datamodellering er **entitetsintegritet** en regel som skal sikre at krav som gjelder for primærnøkler ikke brytes, og sikrer dermed at det er mulig å identifisere individuelle tupler i en relasjon. Entitetsintegritet oppnås når hver rad i en tabell har en primærnøkkel som er unik og ikke inneholder nullmerker (nil eller NULL), slik at hver rad representerer en enkelt instans av den modellerte entiteten. Entitetsintegritet håndheves av databasehåndteringssystemet, og må sjekkes når en ny rad settes inn og når en primærnøkkelverdi blir oppdatert.

Enhetsintegritet er det samme som å si at hver rad i en tabell representerer en enkelt forekomst av enhetstypen modellert av tabellen. Kravet om entitetsintegritet stammer fra Edgar Frank Codd sin banebrytende artikkel om at en primærnøkkel til en entitet eller noen del av denne aldri kan ta en nullverdi. Relasjonsmodellen sier at enhver relasjon (eller tabell) må ha en identifikator kalt primærnøkkel på en slik måte at hver rad av samme relasjon kan identifiseres på bakgrunn av innholdet, altså ved en unik og minimal verdi. 

Primørnøkkelen er et ikke en tom mengde attributter (eller kolonner). Det samme formatet gjelder for fremmednøkler fordi hver fremmednøkkel samsvarer med en allerede eksisterende primærnøkkel. Hver av attributtene som er en del av en primærnøkkel (eller av en fremmednøkkel) må ha dataverdier (for eksempel tall, bokstaver eller typografiske symboler), men ikke datamerker (også kjent som NULL-merker i SQL-verdenen). Morfologisk er en sammensett primærnøkkel i en stasjonærtilstand: Dersom primærnøkkelen blir redusert vil den miste egenskapen at den identifiserer hver rad i sin relasjon, men dersom den blir utvidet vill primærnøkkelen være redundant. 

## Se også
* Domeneintegritet
* Referanseintegritet

## Referanser
Ditemnus

***Ditemnus*** er en slekt av biller i delgruppen (underfamilien) Silinae i familiegruppen bløtvinger.

## Utseende
Middelsstore, avlange bløtvinger, gjerne med hode og dekkvinger svarte, pronotum rødt.

## Levevis
Disse billene finnes gjerne krypende i vegetasjonen. De er rovdyr.

## Utbredelse
Slekten er utbredt i Nord-Amerika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie **[[Silinae]]**
****** slekten ***Ditemnus*** LeConte, 1861
******* *[[Ditemnus bidentatus]]* (Say, 1825)
******* *[[Ditemnus latilobus]]* Blatchley, 1910

## Litteratur

## Eksterne lenker
*
Omsundbrua (gamle)

**Gamle Omsundbrua** er en 281 meter lang buebro som krysser Omsundet mellom øyene Frei og Nordlandet i Kristiansund kommune i Møre og Romsdal. Brua ble tatt i bruk i april 1940, men ble ikke åpnet offisielt på grunn av utbruddet av 2. verdenskrig. 22. april 1940 prøvde tyske fly å bombe brua, den holdt; men 15 år gamle Ingolf Vatten, som hadde syklet over den, ble drept i Rensvikbakken. I mai var brua viktig da Kristiansund ble evakuert. Brua ble åpnet offisielt den 24. april 2005, 65 år etter at den ble tatt i bruk. Nye Omsundbrua, en fritt frambygg-bro på riksvei 70 ble åpnet ved siden av gamlebrua i 1981, den er en del av riksvei 70. Gamle Omsundbrua og er i dag stengt for biltrafikk og bare åpen for fotgjengere.

## Se også
*Omsundbrua
*Liste over broer i Norge
*Liste over broer i Norge etter lengde